
dr. ELENA ARMENESCU: Lirica de reflecţie în opera lui Sorin Cerin 


Ajuns în deplinătatea creaţiei poetice deopotrivă cu a celei 
filozofice, Sorin Cerin se bucură deja de notorietatea pe care o 
merită. În ultima vreme, prin scrierile sale a atras atenţia mai 
multor critici literari ( la care mă voi referi mai jos) mai cu 
seamă prin faptul că a devenit membru al Societății Poeţilor 
Francezi ( Membre Societaire de la Societe des Poetes 
Francais), mulţumită editării în limba franceză a volumului său 
intitulat “Le non-sens de l'existence et de l'eternite, 
apărut în Editura Stellamaris (Edition Stellamaris) 2021 
Brest, France. Acest volum a rezultat din reunirea a doua 
volume anterioare de poezie care au fost traduse din limba 
română in limba franceză și anume: Nonsensul existenţei: 
poezii de meditaţie, Bucuresti Romania,editura 

Paco, 2015 și Am Crezut in Nemarginirea Iubirii — Poezii 
filozofice, Statele Unite, 2019. 


Consider că opera poetică a lui Sorin Cerin nu poate fi înțeleasă 
pe deplin, fără șă știm din Universul său, din lumea sa 
interioară, măcar cât luminează un fascicol de raze care face 
să se vadă o parte. Partea aceea pe care ar trebui să cadă 
lumina razelor ca un reflector să nu fie numai din Univesul 

său de Cunoaștere - pentru că acesta este cât se poate de 
vast - cât mai cu seamă din cel al Convingerilor, ca pol interior 
spre care converg Aspiraţiile sale de Puritate și Desăvârșire pe 
care autorul le vede căi de parcurs, de practicat pentru a 
ajunge la adevărata Iubire care își are sălașul în Adevărul 
Absolut, pe care unii îl numesc Dumnezeu, alții Alah... Dar nu 
un Dumnezeu al Nimănui - adică unul surd și nevăzător, 
depărtat, indiferent la viermuiala de jos, de pe Pământ, 

citez “nu am ştiut vreodată, / că încă dinainte de a ne naşte, 
/eram îÎmbălsămaţi, /de către Suferinţă, /în Non-Sensurile 
Existenţei, /unui Dumnezeu al Nimănui. /Strig surd, /intrebând, 
/- De ce plâng Ingerii Iubirii? , /la ferestrele Paradisului? , /deşi 
ar trebui să fie mai fericiţi, /decât este Adevărul, /pe care l-am 
pierdut, /la zarurile roase ale unui Viitor, /care a uitat să ne 
impartă şi nouă, /numerele câştigătoare, /pe care a mizat, 
Iubirea, “ 

EI crede într-un Dumnezeu Adevărat, Tatăl Luminii și al întregii 
creații izvodită din IUBIRE. In acest sens voi cita câteva 
Aforisme (care îi aparțin lui Sorin Cerin) dedicate Luminii Divine 
a Înţelepciunii: 


“Sfânt este numele Tău, Lumină Divină, fiindcă eşti Conștiinţă, 
Nemărginit, eşti Adevăr Absolut, Dumnezeu și Cunoaștere. 

Din Tine, Lumină Divină, pornesc toate câte sunt, au fost și vor 
mai fi. 

Sfânt este timpul Tău Lumină Divină, fiindcă este Eternitatea 
care se află în tot și in toate. 

Sfânt este Gândul Tău Lumină Divină, fiindcă el a clădit 
Nemurirea, fiind IUBIRE. 

Cum nu poate exista Adevăr fără Cunoaștere, și nici Moarte 
fără de Viaţă, tot astfel nu poate fi Fericire fără Durere şi Toate 
câte sunt fără de Adevăr”. 

Desigur aceste enunţuri ni se par cunoscute fie din Cartea 
Sfântă, fie din Tăbliţele de Smarald, din scrierile atribuite lui 
Hermes Trismegistos, și alte scrieri sincretice care dacă ar fi 

respectate, și oar conduce la remodelarea ființei umane care și- 
ar regăsi starea paradisiacă, cea de dinainte de căderea 
adamică, demnă de a restabili o legătură cu Dumnezeul 
Adevărului, cu Adevărul Absolut. 


De altfel și calea Tao și cea arătată de Buda (Gautama 
Siddhartha) au aceeași țintă, pentru că urmăresc aceeași 
finalitate, fiindcă Adevărul Absolut este Unic tot așa cum 
Creatorul este Unic. 


Am scris mai sus cu majuscule anumite cuvinte cheie, 
subliniindu-le astfel, pentru că așa le scrie și autorul. Prin 
personificare, ele devin întrupări ușor identificabile, cu care se 
poate chiar dialoga, le poţi certa, le poţi acuza, ori dimpotrivă, 
le poți adora. 


De ce Puritate și Desăvârșire? Pentru a se pune capăt stării 
jalnice în care ne aflăm cu toţii, ca specie, când: 


“Catedrale de trupuri pășesc în mocirla Societăţii de Consum a 
Moralei/adăugând cât mai multă/țărână la hectar de sufletele 
pentru a ridica murii reci și impersonali ai Zidirii 

de lăcașuri de culte ale Deșertăciunii ce vor pune cât mai sus 
cruce Purităţii și Desăvârșirii” 

Ce se întâmplă oare în acest context cu visurile, cu aspiraţiile 
cu optimismul, cu starea de bucuria dată de binecuvântarea de 
a fi împreună cu cineva drag? Cine iese câștigător dacă pariezi 
pe Fericire?Răspunsul est cutremurător: “Am crezut în/ 
Nemărginirea Iubirii, / pariind pe ruleta Fericirii, /despre care 
nu ştiam că este măsluită, /de un Dumnezeu al Absurdului, / ce 
face de fiecare dată in aşa fel, /incăât să iasă 

câştigătoare, doar Moartea” 

Imbinând maturitatea poetică deplină folosindu-se de simboluri 
și metafore care sporesc gradul tensionat al înțelegerii, 
metabolizând verismul, poetul se avântă în Existenţialismul 
neorealist. generator de depresii care te condamnă la 
Singurătate unde mai poţi servi ”o cană de pustiu”: 


“Frunzele Viselor, / şi-au ruginit întreaga căldură, /a Ochilor de 
Cer, /ai Iubirii, /pe care Depresiile Absurdului Carismatic, /al 
Iluziilor Non-Sensurilor Existenţei, /ne-a alungat-o, /în abisurile 
fără/ adresă, /ale Singurătăţii, /care ne aşteaptă, /în Zorii 
nedefiniţi ai Durerii, /să servim câte o cană de pustiu, /din 
Lacrimile de Vânt, ale Speranţelor deşarte” 

A fost poetul dintotdeauna neiîncrezător, s-a îndoit de 
Nemărginirea iubirii? Nicidecum! Aflăm tot din propria-i 
mărturisire: “Am crezut in Nemărginirea Iubirii, /cu toate că 
eram sufocaţi, /de valurile Compromisurilor, /care ne loveau 
fără milă, /Privirile căzute la tălpile unei Lumi, /care ne obliga, 
/să fim sclavii, unor Non-Sensuri ale Existenţei” 
Cu riscul de a mi se reproșa că uzez de prea multe citate, 
consider că este oportun ca cineva care nu a citit încă opera lui 
Sorin Cerin să cunoască profunzimea problemelor existenţiale 
pe care le abordează poate și în numele acelui DOR de a 
respira în atmosfera Purităţii: "ce ni se scurgea prin venele 
Dorului ancestral, /de a rămâne mereu impreună, / chiar dacă 
ştiam, /căt de alunecoasă poate fi bolta Promisiunilor, de pe 
care cad stelele căzătoare ale Fiinţei” sau a îndurerării 
căutătorului pătruns de dragostea și dorința de a fi ascultat, 
căruia nu 1 se răspunde, ori 1 se răspunde cu indiferență : / Am 
crezut în Nemărginirea Iubirii,/ deşi am căzut în Urma adâncă a 
Durerii, / lăsată de Paşii indiferenţei Tale Doamne, 
Limbajul uneori virulent, adevărate săgeți otrăvite, dar 
poetice, împodobite cu metafore, săgeți aruncate împotriva 
decăderii nu numai în societate dar și în zona politicului, ne 
duce cu gândul la o revoltă de tip nihilist, la nihilismul lui Emil 
Cioran, care în acest context dobândește rang de principiu 
scris cu sufletul tânjind intuitiv după absolut, pe „culmile 
disperării” cum găsim în poezia "Jocul de-a Viaţa cu Moartea” 
sugestivă în acest sens: „grădina Societăţii de Consum 
Foamete,/ drept mari atleți ai tăierilor de venituri./ Cântarele 
false şi isterice ale Politicii,/ ne drămuiesc cu parcimonie fiecare 
Clipă..- 
Lumea actuală și-a pierdut simţul orientării, simte, știe că 
trebuie să fie ajutată de o forță superioară, dar alege să se 
alieze (cu sau fără știință) forțelor malefice. Poetul se întreabă 
cu disperare: “Incotro,/să te chem,/lubire? /într-o Lume a unui 
Dumnezeu surd? /care ţi-a lăsat Ingerii tăi, /de izbelişte,/pe 
străzile Blestemelor,/adorate de către Creatorul,/Destinele 
noastre,/intunecate,/îinvăţate să facă vrăji şi farmece, negre”. 
Unde se ascund oare frumuseţile Primăverii dătătoare de 
speranţe, de revigorare a energiilor vieții de optimism și 
dragoste ? Aflăm că ea, Primăvara care ar trebui să fie în 
sufletele oamenilor, și-a găsit sălaș în ochii Durerii: “E-atâta 
Primăvară,/in ochii Durerii,/prin a căror sclipire,/se observă 

4 


razele de gheaţă,/ale Non-Sensurilor Existenţei,/care ne 
despart,/de Orizonturile fierbinţi,/ale Viselor” 

Neajutorațţi, rătăciți pe căi pierdute, înstrăinaţi de sinele nostru 
autentic, original, orfani de Dumnezeu, somnambuli, hrăniți cu 
deșertăciuni cauzatoare de boală, de depresie: “Zidim,/ pereţii 
Identităţilor fără adăpost,/cu Clipe tot mai bolnave,/ce par a nu 
se mai vindeca vreodată,/de răceala Infidelităţilor 
Absurdului,/in braţele căruia,suntem nevoiţi,s/ ă ducem pe 
umerii Neputinţei,/Traiul,/ atâtor Deşertăciuni” în condiţiile în 
care suntem luminaţi “doar de stelele căzătoare,/ ale Viselor,/ 
/in căutarea unui Timp,/atât de străin de noi,/încât doar 
Moartea,/ar mai reuşi să ne împace,/cu Viitorul.” 

Se pune întrebarea: se poate trăi, supraviețui într-un astfel de 
Univers disperat, sfâșiat de lăcomia după bunurile materiale? 
Ei, bine, da! După câte se vede, se poate ... chiar spera. Poetul 
a descoperit un lucru simplu, dar rațional: dacă am căzut din 
grația divină și suntem robii unui Subconștient Străin de natura 
noastră inițială, atunci se cere parcurgerea căii în sens invers, 
înspre recuperarea acelui Subconştient* capabil să se pună în 
armonie cu Absolutul prin interiorizarea Iubirii și 
conștientizarea că ea este singura cale spre Desăvârșire: 
"Atunci am ințeles,/că ne-am născut din dorul de a muri 
impreună,/mai vii cu fiecare zâmbet ce ne unea 
mâinile,/incatuşate în speranța/de a fi una şi aceeasi clipă/a 
nemuririi, fiindcă, /în paradisul de dincolo de noi/ până şi 
ingerii noștri se iubesc...” 

Doar așa, putem părăsi, ieși din Roata samsarei, din ciclurile 
Suferinţei. Acest principiu îl întâlnim în Gnoza care consideră 
că din substanţa Iubirii - asemeni seminţelor - împrăștiată 
pe “ogorul” lui Dumnezeu, adică în oameni, în întreaga Creaţie, 
se extrage esența mântuirii, pregătirea transfigurării pentru a 
accede la reintâlnirea cu Sursa, adică Dumnezeul Adevărului. 


Prin acest fapt, Sorin Cerin își dovedește altruismul, 
disponibilitatea de a împărți cu alţii descoperirea sa, 
conștientizând că rostul poetului este de a găsi soluţii de a le 
scrie, pentru a le face accesibile şi celor din jur, de a găsi 
sensuri, surse de energie eliberatoare, de a sădi Iubirea în 
suflete, poate singura cale pentru a se putea întoarce către 
Absolut. 


Spre deosebire de alți poeți influenţaţi de filozofi, Sorin Cerin 
ca filozof, a creat un sistem propriu la care se raportează și 
anume Coaxialismul ** care în esenţă se referă la faptul că 
Adevărul Absolut nu poate fi cunoscut de Om, deoarece este 
prins în Maya, în Iluzie, ca într-o vrajă din care nu poate ieși 
(concept filozofic oriental) existența acestuia bazându-se pe 
Iluzia vieții. 

Unul din filozofii care a influenţat nu numai gândirea multor 
filozofi, dar și creaţia literară a unor poeţi, și chiar a unui 
celebru fizician a fost Spinoza***.  Bănuit de ateism, Einstein 
( pentru că despre el este vorba) când a fost întrebat dacă 
crede în Dumnezeu, a răspuns lapidar : "cred în Dumnezeul lui 
Spinoza.” 


Poeţii în a căror operă întâlnim infuenţța aceluiași filozof sunt: 
].W.Goethe ( 1749-1832) William Wordsworth (1770-1850) și 
Percy Bysshe Shelley (1792-1822) din a cărui scrieri redau 
poezia: Filosofia iubirii: “Fântânile se amestecă cu râul,/ Și 
râurile cu oceanul,/ Vânturile cerului se amestecă pentru 
totdeauna,/Cu o emoție dulce;/Nimic în lume nu este unic/ 
Toate lucrurile prin legea divină/ Se completează reciproc:/De 
ce nu ar trebui să fac asta cu tine?/ Vedeţi munții sărutând 
cerul inalt/ Și valurile mângâie pe mal; Nicio floare nu ar fi 
frumoasă”. 
Pentru a înțelege mai bine spiritul epocii am extras un 
fragment din poezia lui Wordsworth: “Inţelepciune și Spirit al 
universului” 
/ Suflet care ești veșnicia gândului!/ Ce dai formelor și 
imaginilor o respiraţie/ Și o mișcare veșnică! Nu în zadar,/ Cu 
ziua sau cu lumina stelelor, astfel, din primul meu răsărit/ De 
copilărie ai împletit pentru mine/ Pasiunile care clădesc Sufletul 
nostru omenesc,/ Nu cu operele meschine și vulgare ale 
Omului,/Dar cu obiecte înalte, cu lucruri durabile,/Cu viaţa și 
natura, purificând astfel Elementele sentimentelor și ale 
gândirii” 
Desigur, influente găsim și la Sorin Cerin din acești poeţi care 
au scris acum două sute de ani, cu menţiunea că azi 
problemele sociale, politice, decăderea, criza morală, crizele de 
sistem inclusiv a sistemelor religioase, sunt acutizate, așa cum 
apar și în versurile lui Sorin Cerin. El urmează parcă pas cu pas 
programul literar al Existenţialismului francez, curent literar 

format în jurul lucrărilor filozofului Soren Kierkegaard, 
dezvoltat și devenit faimos prin lucrările lui Jean Paul Sartre în 
special, care au exaltat intelectualitatea de elită și cele ale lui 
Gabriel Marcel, lucrări care cuprind deopotrivă un sistem 
ideatic, o doctrină de acțiune, bazată pe o morală adevărată - 
așa cum a fost definită de antici- grup de gândire prin 
excelenţă care preconizează un om total, „total angajat și total 
liber”, pentru ca în orice circumstanţă el să poată alege viaţa, 
angajarea, responsabilitatea. 


Poate de aceea nu am fost deloc surprinsă de faptul că Sorin 
Cerin după ce a fost recunoscut, a fost primit în rândul distinsei 
asociații franceze: Societe des Poetes Francais și onorat cu 
acordarea Premiului Mompezat: Iată ce a rostit printre altele 
doamna Veronique Flabat-Piot Vicepreședinte și șef al Premiilor 
pentru Poezie ale Societății Poeţilor Francezi: ” nu totul este 
perfect în poezia franceză a lui Sorin CERIN, dar ce profunzime 
de gândire ascunde, totuși! Și ce prolixitate, dacă vă spun că 
„Le Non-Sense de l'Existence et de l'Eternite”, culegere depusă 
la concursurile noastre, are nu mai puţin de 154 de poezii! Deci 
da ! Sorin CERIN merită în mare măsură un loc în centrul listei 
noastre de premii 2021. Și dacă este un premiu al Fundaţiei, 
Premiul Mompezat, pe care îl acordăm lui Sorin CERIN - o 
recompensă care, desigur, nu își pierde misiunea de a fi un 
„Încurajare” - sprijinul pe care S.P.F. dorește să-l aducă pe 
Sorin CERIN, este mai presus de toate să-i spun să-și continue 
eforturile de reflecții existențialiste profunde și să ni le ofere în 
continuare.” Domnia sa încheie discursul cu poemul: "Unde 
nu vom mai merge niciodată /Flăcările amintirilor pierdute / 
arde suspinele, zâmbete înghețate /sub lespezile mormintelor 
unor speranțe, /în cimitirele cuvintelor /pe care ne-am spus 
unul altuia /ultima oară ..../pe drumurile anumitor vise /unde 
nu vom mai merge niciodată”. 

(In „Non-sensul existenţei și al eternității”, Ediţiile Stellamaris) 


Da! cimitirele cuvintelor! Pentru că, Doamne, câte cuvinte 
golite de înțeles ori toxice sau injurioase se mai rostesc ori se 
scriu, cuvinte care ţin specia umană pe o vibraţie joasă a 
dinților încleștați, a urii, minciunii, desfrâului, violenţei! 


Despre volumul Non-Sensul Existentei au scris mai multi critici 
literari precum Alexandru Cistelecan,in revista Familia, din 
Decembrie 2015, subliniind că Sorin Cerin, a reușit să scrie o 
poezie filosofică, care îmbină imaginarul cu conceptual, deși o 
astfel de poezie, este atât de greu de realizat, subliniind că 
poeziile lui Sorin Cerin, se angajează brusc în marile și 
definitive ecuații existenţiale și nu pierd timpul în mărturisiri 
domestice, sau Elvira Sorohan, în revista Convorbiri literare din 
Septembrie 2015, care, la rândul ei, vede poezia lui Sorin Cerin 
din Non-Sensul Existentei, și ca o continuare a mișcării 
existențialiste a secolul XXI, unde evidențiază la Sorin Cerin o 
operă poetică influenţată de precursorii existenţialismului din 
secolele XIX și XX, precum Jean Paul Sartre, Gabriel Marcel sau 
Soren Kierkegaard, sau chiar Eclesiastul biblic, apreciind că 
Sorin Cerin a reconfigurat existențialismul prezentului, chiar 
dacă existenţialismul se credea până atunci epuizat, amintind 
că vocabularul poeziei existenţialiste universale, ușor de 
recunoscut, este acum redistribuit într-o altă temă, ceea ce 
duce la combinaţii surprinzător de noi, unele îndrăzneţe, sau 
teribil de dure, precum cele care vizează biserica. 

Alţii, precum Stefan Borbely, in Contemporanul din Octombrie 
2020, asociază poezia lui Sorin Cerin, din volumul Le non-sens 
de l'existence et de l'eternite, cu influenţe specifice din 
maniheism, maya (religiile) hinduismului sau precreștinismului, 
caracteristici care apar în fiecare poezie sau culegere de poezii, 
scrisă până atunci. După cum subliniază Borbely. în recenzia 
sa, unde reunește opera poetică a lui Sorin Cerin cu nume 
precum Toma d'Aquino şi Giovanni Battista Piranesi, pentru a 
clarifica caracterul filozofic şi religios al operei sale poetice, 
apreciind că poetul construieşte, cu fervoare şi pricepere 
sintactică, o anti- lume, lumea cimitirelor cuvintelor, a 
semnificațiilor îngheţate, lumea așchiilor ascuţite și a 
Absurdului”. 


Deși sunt încă multe de spus, prefer să închei aceasta succintă 
prezentare în mod optimist, cu spusele poetului aflate într-un 
fragment dătător de speranţă, din care se înţelege că nu este 
totul piedut: „Credinţă,/ eşti tot ce mi-ai mai rămas,/de la 
Pleoapele Eternităţii,/pe care am ţinut-o de mâna/ Speranţei,/ 
implorând-o să nu te lase,/ din braţele Adevărului ei Absolut, / 


pe valurile căruia mi-aş fi dorit,/ atât de mult, /să navigăm 
impreună, traversând Lumile Existenţelor”. 


Elena Armenescu 
membră a Uniunii Scriitorilor din România 


*Subconștientul este un depozit de informaţii o parte a 
conștiinței care nu se află în atenţia conștientă a oamenilor. 
Cuvântul „subconștient” reprezintă o versiune românizată a 
cuvântului francez subconscient inventat de psihologul Pierre 
Janet (1859-1947), care a susținut că sub straturile minţii 
conștiente zace o puternică conștiință pe care el a numit-o 
minte subconștientă. 

Carl Gustav Jung...a spus că, din moment ce există o limită a 
ceea ce se poate afla în atenţia conștientă a indivizilor, este 
necesar un depozit alternativ format din cunoștințele și 
experienţa anterioară ale cuiva, dar nu numai ca individ ci și 
ale antecesorilor. 


** Coaxialismul - un nou sistem filozofic creat de Sorin Cerin. 
Principiile ei sunt: 1. Singura filozofie adevărată este aceea 
care acceptă că Omul nu cunoaşte nici Adevărul, şi implicit, nici 
filosofia. 2. Omul nu va cunoaşte niciodată nici Adevărul 
Absolut, nici Cunoaşterea Absolută, deoarece întreaga lui 
existenţă se bazează pe Iluzia Vieţii. 3. Orice sistem filozofic 
sau filosof care va pretinde că spune că Adevărul este 
mincinos. 4. Coaxialismul este, prin excelenţă, filosofia care NU 
pretinde că spune Adevărul, dar care acceptă aplicaţii care 
susțin raportarea Iluziei Vieţii la Adevăr. 5. Esenţa Adevărului 
constă în reflectarea ei la Elementele apărute înaintea lui, 
precum și cele ale Cunoașterii Deschise care provin din Starea 
de Fapte. 6. Coaxialismul acceptă operarea cu contrariile 
contrariilor Existenţei, cu sau fără a fi necesară raportarea la 
acesta, determinând Coaxiologia. 7. Fiecare Opus are la Infinit 
un alt Opus identic cu el. 8. Cu ca, un Opus, este mai departe, 
deci, între el și Elementul opozabil se inserează un număr mai 
mare de contrarii, cu așa asemănările dintre ele vor fi mai 
pronunţate” etc 


*** Conform doctrinei lui Spinoza, Dumnezeu sau substanța 
alcătuită din atribute diferite infinite, fiecare exprimând o 
esență infinită și eternă, există cu necesitate. (...) Nu poate fi 
conceput cu adevărat nici un atribut al substanţei din care să 
rezulte că substanţa s-ar putea diviza. (...) Substanţa absolut 
infinită este inepuizabilă...” 

